बहरीन में प्रदर्शन के बीच मंत्रिमंडल में फेरबदल  
देश में विरोध प्रदर्शन के 13वें दिन यह कदम उठाया गया है, क्योंकि विपक्षी नेता हसन माशैमा स्वनिर्वासन से ब्रिटेन से स्वदेश लौट आए हैं।
बहरीन के शाह ने दबाव में आकर मंत्रिमंडल में फेरबदल किया है, क्योंकि निर्वासित विपक्षी नेता लौट आए हैं और राजधानी मनामा में हजारों प्रदर्शनकारियों ने सुन्नी शाही परिवार के शासन के अंत की मांग करते हुए मार्च निकाला। सरकार ने एक बयान में कहा, महामहिम शाह हमद बिन इस्सा अल खलीफा ने पांच नए पांच कैबिनेट मंत्रियों को शपथ दिलाई।  देश में सुधार की मांग को लेकर चल रहे विरोध प्रदर्शन के 13वें दिन यह कदम उठाया गया है, क्योंकि विपक्षी नेता हसन माशैमा स्वनिर्वासन से ब्रिटेन से स्वदेश लौट आए हैं।  माशैमा ने अपने घर पर संवाददाताओं से कहा, सच्ची एकता का समय आ गया है और हमारी प्राथमिकता पर्ल चौराहे पर प्रदर्शनकारियों के साथ बैठना और अपने मांगें स्पष्ट रूप से तय करना है।